wickkiey/tamil-wikipedia-chunked huggingface dataset:
# கிருமியழித்தல்

பொருட்களின் (உணவு, திரவ உணவு, மருத்துவ உபகரணங்கள், வேறு பல பொருட்கள்) மேற்பரப்பில் உள்ள அனைத்து வகை நுண்ணங்கிகளையும் அழிக்கும் அனைத்து முறைகளும் **கிருமியழித்தல்** (*sterilization*) என அழைக்கப்படும். கிருமியழித்தல் மூலம் பக்டீரியா, பூஞ்சை, புரொட்டிஸ்டுக்கள், வைரசுக்கள் உட்பட அனைத்துக் கிருமிகளும் இல்லாதொழிக்கப்படுகின்றன. அதிக வெப்பநிலைக்கு சூடாக்கல், இரசாயனங்களைப் பயன்படுத்தல், அதிக அமுக்கத்தை வழங்கல், கதிர்ப்பைப் (x கதிர்கள், காமா கதிர்கள்) பயன்படுத்தல், நுண் துளைகளூடாக வடிகட்டல் மூலம் கிருமியழித்தலை மேற்கொள்ள முடியும்.
# கிருமியழித்தல்

## பயன்பாடு

### உணவில்

உணவின் மூலம் பரவும் நோய்களைத் தடுக்க உணவுப் பொருட்கள் கிருமியழிக்கப்படுகின்றன. பொதுவாக உணவுகளைக் கிருமியழிக்க வெப்பமேற்றும் முறையே பயன்படுத்தப்படுகின்றது. ஏனைய முறைகள் உணவை உண்பவருக்குப் பாதிப்பை ஏற்படுத்தலாம். எனினும் உணவைக் கிருமியழிப்பதால் உணவின் சுவை குன்றுவதுடன், சில முக்கிய வைட்டமின்கள் அழிகின்றன.
# கிருமியழித்தல்

## பயன்பாடு

### மருத்துவ உபகரணங்களில்

முன்னோடியாவார்.]]  
வைத்தியசாலைகளில் சத்திர சிகிச்சைக்கு முன்னர் சத்திர சிகிச்சை உபகரணங்கள் முழுமையாக கிருமியழிக்கப்படுகின்றன. பழங்கால ரோமில் சத்திர சிகிச்சை உபகரணங்கள் நெருப்பில் வாட்டப்பட்ட பின் உபயோகிக்கப்பட்டதாகக் கூறப்படுகின்றது. தற்காலத்தில் பாச்சர்முறை மூலம் சில வகை கிருமிகளை மாத்திரம் கொல்லுதலும் கையாளப்படுகின்றது.
# கிருமியழித்தல்

## கிருமியழித்தலின் வினைத்திறனை அளவிடல்

இவ்வாய்ப்பாடு முன்னரிலும் ({N_0}) பார்க்க குறிப்பிட்ட நேரத்தில் (t) எத்தனை மடங்கு கிருமிகள் குறைவடைந்துள்ளன (N) என்பதைக் கணிப்பதாகும். இங்கு D எனும் மாறிலி பயன்படுத்தப்பட்டுள்ளது. இம்மாறிலி பயன்படுத்தப்படும் கிருமியழித்தல் முறைக்கேற்பவும், நுண்ணுயிரின் வகைக்கேற்பவும் மாறுபடும்.
:<math>\frac{N}{N_0} = 10^{\(-\frac{t}{D}\)}</math>.  
கிருமியழித்தலுக்கு ஆகக்குறைவாக ஒரு மில்லியன் மடங்காவது (<math>10^{-6}</math>) நுண்ணுயிர்களின் எண்ணிக்கை குறைவடைய வேண்டும். ஊசி மூலம் மருந்தேற்றலுக்கு இவ்வெண்ணிக்கையிலும் பத்து மடங்கு குறைவாக (<math>10^{-7}</math>) நுண்ணுயிர்கள் குறைக்கப்பட வேண்டும். தொற்று நீக்கல் செயன்முறைக்கு (<math>10^{-5}</math>) போதுமானதாகும். எனினும் முழுமையாக அனைத்து நுண்ணுயிர்களையும் அழித்தல் பொதுவாக சாத்தியமற்றது.
# கிருமியழித்தல்

## கிருமியழித்தல் முறைகள்

- வெப்பமேற்றல் (121–134&nbsp;°C)
- இரசாயனங்களைப் பயன்படுத்தல்
- கதிர்த்தொழிற்பாடு
- வடிகட்டல்
- அதிக அமுக்கம் வழங்கல்
- மேலுள்ள முறைகளைக் கலவையாகப் பயன்படுத்தல்
# கிருமியழித்தல்

## கிருமியழித்தல் எனத் தவறாகக் கருதப்படும் செயன்முறைகள்

- கழுவுதல்- பொதுவாக நீரில் அல்லது சூடான நீரில் கழுவுவதாலோ அல்லது சமையல் பாத்திர சுத்தப்படுத்தானைப் பயன்படுத்துவதாலோ அனைத்துக் கிருமிகளையும் அழிக்க முடியாது.
- குளிப்பதால் அனைத்துக் கிருமிகளையும் அழிக்க முடியாது. கிருமியழிப்பு சோப்புகளால் சிறிதளவான நுண்ணுயிர்களையே அழிக்க முடியும்.
- நுண்ணுயிர்க்கொல்லிகளால் அனேகமான நுண்ணியிர்களை அழிக்க முடியுமென்றாலும், இவையும் முழுமையற்றவையே. எனவே இவற்றைப் பயன்படுத்தல் கிருமியழித்தல் ஆகாது.
- பாச்சர்முறை மூலம் நோயேற்படுத்தும் சில பக்டீரியாக்களே அழிக்கப்படுகின்றன.
# செந்தமிழ் நிலம்

**செந்தமிழ் நிலம்** என்பது இயற்சொல் வழங்கும் நிலப்பகுதி ஆகும். இந்த நிலப்பகுதியின் எல்லையைக் குறிப்பிடுவதில் பழங்கால இலக்கண உரையாசிரியர்களின் கருத்தில் மாறுபாடுகள் உள்ளன.
;இளம்பூரணர் கருத்து
:செந்தமிழ் நிலம் என்பது வையை யாற்றின் வடக்கு, மருத யாற்றின் தெற்கு, கருவூரின் மேற்கு, மருவூரின் மேற்கு.
;நன்னூல் உரையாசிரியர் சங்கர நமச்சிவாயர் கருத்து
: செந்தமிழ் நிலம் என்பது பாண்டுநாட்டுப் பகுதி. )
;நன்னூல் உரையாசிரியர் சிவஞான முனிவர் கருத்து
:தென்பாண்டி நாடு சேர்க்கப்படாத பாண்டி நாடுதான் செந்தமிழ் நிலம்.
;நன்னூல் உரையாசிரியர் மயிலைநாதர் கருத்து
:இவர் இளம்பூரணர் கருத்தை வழிமொழிகிறார்.
# பயணப்பிணி

**பயணப்பிணி** (*Motion sickness*, *Travel sickness*) பயணத்தினால் ஏற்படும் ஓர் உடல்நலக்குறைவு.  
மக்களில் மூன்றில் ஒருவருக்கு பயணம் செய்யும் பொழுது, பயணம் ஒவ்வாத உடல்நலக் குறைவு ஏற்பட்டு பாதிக்கப் படுகிறார்கள். கொந்தளிப்பு, ஆட்டம், குலுக்கல் நிறைந்த பயணங்கள் சிலரை மிகவும் பாதிக்கும். இப்பாதிப்பு கப்பல், ஊர்திகள், விமானமப் பயணங்களிலும் ஏற்படுவதால் இந்த பயணப்பிணி முறையே seasickness, car sickness, airsickness என்றும் ஆங்கிலத்தில் தனித்தனியாகக் குறிப்பிடப் படுவதும் உண்டு. இவ்வாறு பயணங்கள் மட்டும் அல்லாது இராட்டினம் போன்ற கேளிக்கை விளையாட்டிலும், வேகமாக பயணிக்கும் திரைப்படக் காட்சிகளைக் காண்பதிலும் கூடப் பயணப்பிணி உடல்நலக் குறைவு ஏற்படுவதுண்டு.  
இந்நோய் ‘கின்னட்டோசிஸ்’ (kinetosis) என்று மருத்துவர்களால் அழைக்கப்படுகிறது. பயணப்பிணி ஏன் ஏற்படுகிறது என்ற சரியான விடையை இன்னமும் உறுதியாகச் சொல்ல முடியாத நிலையில் பல காரணங்களும் ஆராயப்பட்டு வருகிறது.
# பயணப்பிணி

## அறிகுறிகள்

குமட்டல் (nausea), வாந்தி (vomiting), தலைசுற்றல் (dizziness), மயக்கம் (fainting) , தலைவலி (headache), சோர்வு (fatigue) ஆகியவற்றை பயணப்பிணியினால் பாதிக்கபட்டோர் உணரும் அறிகுறிகளாகக் குறிப்பிடுவர்.
# பயணப்பிணி

## நோய்க்காரணி

பொதுவாகக் கருதப்படும் காரணம்; தனக்குக் கிடைக்கும் முரணான சமிக்கைகளை மூளை கையாளும் விதமே பயணப்பிணி தோன்றக் காரணம். நாம் ஓர் ஊர்தியில் பயணிக்கும் பொழுது, நமது புலன்கள் முரணான சமிக்கைகளை மூளைக்கு அனுப்புவதால், குழப்பமடைந்த மூளையின் எதிர்விளைவு பயணப்பிணியாக உருவெடுக்கிறது. நமது பயணத்தின் போது திசை, இயக்கம், அசைவு பற்றிய தகவல்களை மைய நரம்பு மண்டலதிற்கும், மூளைக்கும் அனுப்பும் புலனுறுப்புகள் கண், காது மற்றும் தோலின் திசுக்கள் ஆகியன .  
கண் பார்வை மூலம் காணும் காட்சியின் வழி திசை மற்றும் இயக்கத்தையும், காதில் உள்ள உட்செவியின் உள்ள ‘செவி முன்றில்’ (vestibular system) உதவியால் சமநிலை, அசைவு ஆகியவற்றையும், தோலின் கீழ் உள்ள தசைகளில் பொதிந்துள்ள உணர்வு நரம்புகள் ஈர்ப்புவிசை, வேகம் போன்ற தகவல்களையும் உள்வாங்கி புலனுறுப்புகள் மூளைக்குத் தெரியப்படுத்துகின்றன. பயண ஊர்தியில் பயணிக்கும் பொழுது நமது கண்ணானது நாம் அறையில் அசையாமல் அமர்ந்திருப்பது போன்ற தகவலை மூளைக்கு அனுப்புகிறது, ஆனால் காதின் சமநிலைக்குக் காரணமான செவிமுன்றில் நாம் வேகமாகப் பயணிப்பதாகத் தகவல் அனுப்புகிறது. முரண்பட்ட இச்சமிக்கைகளால் மூளை குழப்பமடைந்து பயணப்பிணி தோன்றுகிறது. அது குமட்டலாக, வாந்தி வரும் உணர்வாக மாறுகிறது (Motion sickness caused by motion that is felt but not seen). திரைப்படத்தில் தோன்றும் பயணக் கட்சிகளும் இவ்வாறே குழப்பத்தைத் தரும். ஆனால் அது சற்று மாறுபட்ட வகையில் செயல்படுகிறது. கண் பார்வை திரையில் தோன்றும் வேகமாகப் பயணிக்கும் தகவலை மூளைக்கு அனுப்பும் பொழுது, காது அது போன்ற இயக்கம் ஏதும் நிகழவில்லை என்ற தகவலை மூளைக்கு அனுப்பும், இதன் விளைவாகவும் சிலர் எதிர் கொள்வது பயணப் பிணியைத்தான்
# பயணப்பிணி

## பக்க விளைவுகள்

இவ்வாறு வயிற்றினைப் பாதிக்கும் குமட்டலுக்கும் வாந்திக்கும் காரணம் பரிணாம வளர்ச்சியின் அடிப்படையில் விளக்கப்படுகிறது. விரைவுப் பயணங்கள் வரலாற்றில் நிகழ்வது சில ஆயிரக்கணக்கான ஆண்டுகளில்தான். அதற்குமுன் மனிதர்களின் இயக்கம் பல்லாயிரக்கனக்கான ஆண்டுகளாக மாற்றமின்றி இருந்தது. இயற்கையில் மனிதர்கள் நச்சினை உண்டுவிட்டால், உடல் மனித உயிரைக் காக்கும் பொருட்டு குமட்டல், வாந்தி எடுப்பதன் மூலம் உடலில் இருந்து அவற்றை வெளியேற்றி மனித உயிரைக் காக்கும். அது போலவே, முரணான தகவல்களையும் நரம்புமண்டலம் நச்சுப் பொருள் என்ற வகையிலேயேக் கையாண்டு, குமட்டல், வாந்தி மூலம் நச்சை வெளியேற்றுவது போன்ற நடவடிக்கையை எடுக்கிறது. குமட்டல், வாந்தி என்ற பயணப்பிணியின் முக்கியமானப் பக்க விளைவுகளைக் கொண்டே இந்த விளக்கம் பிறந்ததுள்ளது. ஆனாலும் இக்கூற்று பல விளக்கங்களைத் தருவதில் தவறிவிடுகிறது. எதனால் பார்வையற்ற பயணிகளுக்கும் இந்த பாதிப்பு ஏற்படுகிறது? எதனால் ஆடவரைவிட மகளிர் அதிகம் பயணப்பிணியினால் பாதிக்கபடுகிறார்கள்? வண்டி ஓட்டுனரைக் காட்டிலும் பயணிகள் பெரும்பாலும் பாதிப்படைவது ஏன்? போன்ற கேள்விகளுக்கு சரியான விளக்கங்கள் இதுவரை கிடைக்கப் பெறவில்லை.  
பழக்கமற்ற சூழ்நிலைகளிலும், இடங்களிலும் நம் உடல் சமநிலையில் இருக்கமுடியாததால் ஏற்படும் கோளாறு இவ்வாறு பயணப்பிணியாக வெளிப்படுகிறது என்றும் மற்றொரு விளக்கமும் கொடுக்கப்படுகிறது. பற்பல அறிவியல் முன்னேற்றங்கள் நிகழ்ந்துவிட்ட பொழுதும் எவ்வாறு சளி பிடிப்பதை தவிர்க்க முடியாத நிலையில் உள்ளோமோ அது போலவே பயணப்பிணியும் மனித குலத்திற்கு ஒரு சவாலாகவே இருந்து வருகிறது.
# பயணப்பிணி

## மருந்தும் சிகிச்சையும்

மூளைக்குக் குழப்பம் தரும் இயக்கம் நின்று போனாலும், அல்லது நாம் அதைத் தவிர்க்கும் பொழுதும் பயணப்பிணி நிலைமை பெரும்பாலும் மாறிவிடும். மேலும் இப்பிணியைத்தவிர்க்க, பயணிக்கும் பொழுது தொடுவானத்தில் பார்வையை நிலை நிறுத்தவும், அல்லது பயணம் செல்வதற்கு எதிர்திசையை நோக்கி அமர்ந்து பயணிப்பதைத் தவிர்க்கவும் ஆலோசனைகள் வழங்கப் படுகிறது .  
பயணங்களில் இஞ்சியை மெல்லுவதும் உதவுவதாக அனுபவபூர்வமான அறிவுரைகள் கொடுக்கப்படுகிறது, பேருந்து நிலையங்களில் நம்மூரில் ‘இஞ்சி மொரப்பா’ மிட்டாய்கள் விற்கப்படும் காரணமும் இதனால்தான்.  
சீனமருத்துவமான ‘அக்யூபங்க்ச்சர்’ (Acupuncture) முறையில் கண்டுணரப்பட்ட சிகிச்சைக்கான அதே உடற் பாகங்களிலேயே கொடுக்கப்படும் அழுத்தங்கள் (acupressure) உதவுவதாகவும் நம்பப்படுவதால் அந்த முறை சிகிச்சையினை அடிப்படையாகக் கொண்டு கைக்காப்பு போன்ற பட்டைகளும் சிலரால் கை மணிக்கட்டில் அணியப்படுகிறது.
# மதப் போர்கள்

**மதப் போர்கள்** (Religious war) என்பவை மதங்களுக்கு இடையே மதத்தின் காரணமாய் நடக்கும் போர்கள் ஆகும். பதினாறாம் மற்றும் பதினேழாம் நூற்றாண்டுகளில் ஐரோப்பியப் பிராந்தியங்களில் அதிக அளவு நடந்தன.
# மதப் போர்கள்

## முக்கிய மதப் போர்கள்

| குறைந்தபட்சக் கணிப்பு | அதிகபட்சக் கணிப்பு | நிகழ்வு | இடம் | போர்த் தொடக்கம் | போர் முடிவு | தொடர்புடைய மதங்கள் | உலக மக்கட்தொகையில் சதவீதம் |
| --- | --- | --- | --- | --- | --- | --- | --- |
| முப்பதாண்டுப் போர் | புனித ரோமானியப் பேரரசு | 1618 | 1648 | சீர்திருத்தத் திருச்சபை மற்றும் கத்தோலிக்க திருச்சபை | 0.5%–2.1% |  |  |
| பிரான்ஸ் மதப் போர்கள் | பிரான்ஸ் | 1562 | 1598 | சீர்திருத்தத் திருச்சபை மற்றும் கத்தோலிக்க திருச்சபை | 0.4%–0.8% |  |  |
| நைஜீரிய மக்கட் போர் | நைஜீரியா | 1967 | 1970 | இஸ்லாம் and கிறிஸ்தவம் | 0.03%-0.09% |  |  |
| இரண்டாம் சூடானிய மக்கட் போர் | சூடான் | 1983 | 2005 | இஸ்லாம் மற்றும் கிறிஸ்தவம் | 0.02% |  |  |
| சிலுவைப் போர்கள் | ஐரோப்பா | 1095 | 1291 | இஸ்லாம் மற்றும் கிறிஸ்தவம் | 0.3%–2.3% |  |  |
| லெபனான் மக்கட் போர் | லெபனான் | 1975 | 1990 | இஸ்லாம் மற்றும் கிறிஸ்தவம் |  |  |  |
# வார்ப்புரு:Dts/doc

- YYYY Month DD is the date of the nomination
- Nameheader defaults to the name of the current template and is only necessary when multiple templates were nominated under one discussion header.
- *Do not* use leading zeros.  
This template should only be applied to templates that have passed through , where the result of the discussion was to delete the template, but for some reason it is not possible to immediately delete the template. The main reason for this happening is if the template is currently being used on a lot of pages; it can also happen when the user that closed the deletion debate is not an .  
The option is available if the template is an infobox or sidebar.
# வார்ப்புரு:Dts/doc

### Merging templates

For templates which are being merged, use , where <code>merge target</code> is the full name of the template into which the template is being merged.  
=
# வாஷிங்டனில் திருமணம் (நூல்)

**வாஷிங்டனில் திருமணம்** என்பது எழுத்தாளர் சாவியால் எழுதப்பட்ட ஒரு நகைச்சுவைக் கதை. இந்தக் கதையானது ஒரு நகைச்சுவைத் தொடராக ஆனந்த விகடனில் வாரந்தோறும் வெளியானது. வாரம் ஒரு அத்தியாயம் எனும் கணக்கில் மொத்தம் பதினோரு அத்தியாயங்களாக வெளியானது.  
இந்தக் கதையை நர்மதா பதிப்பகம் நூல் வடிவில் வெளியிட்டுள்ளது.
# வாஷிங்டனில் திருமணம் (நூல்)

## கதைச் சுருக்கம்

*ராக்பெல்லர்* எனும் அமெரிக்கத் தம்பதிகள் தென்னிந்திய திருமணம் ஒன்றை வாசிங்டன் நகரில் நடத்திப் பார்க்க ஆசைப்படுகின்றனர். திருமணம் நடத்திட தேவைப்படும் அனைத்துச் செலவுகளையும் இத்தம்பதியினரே செய்கின்றனர். திருமணம் எப்படி நடத்தப்பட்டது என்பதனை சாவி நகைச்சுவையாக எழுதியிருந்தார்.
# வாஷிங்டனில் திருமணம் (நூல்)

## பெற்ற சிறப்புகள்

- கோவை பத்து என்பவர் இக்கதையை ஒரு மேடை நாடகமாக அரங்கேற்றினார். இந்த நாடகம் 500 தடவைகளுக்கு மேலாக நடிக்கப்பட்டுள்ளது.
# உபபீடகம் (சிற்பநூல்)

இந்தியச் சிற்ப மரபில் **உபபீடகம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஐந்தாகப் பிரிக்கப்பட்டு மொத்தம் இருபத்தைந்து (5 x 5) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய ஒரு பதம் பிரம்மாவுக்கு உரியது. மீதியுள்ள இருபத்துநான்கு பதங்கள் ஒவ்வொன்றும் ஒவ்வொரு தேவருக்கு உரியவை. பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன.  
இந்த உபபீடகமும், 16 பதங்களைக் கொண்ட மகாபீடமும் ஏறத்தாழ ஒரே மாதிரியான அமைப்புள்ளவை. தேவர்களிலும், அவர்களது எண்ணிக்கையிலும், சார்பு நிலைகளிலும் மாற்றங்கள் எதுவும் இல்லை. பிரமனுக்கும் ஏனைய தேவர்களுக்கும் ஒதுக்கப்பட்டுள்ள பதங்களின் எண்ணிக்கையில்லேயே வேறுபாடுகள் உள்ளன. மகாபீடத்தில் பிரமனுக்கு நான்கு பதங்களும், ஏனைய தேவர்களுக்கு அரைப் பதமும் உதுக்கப்பட்டிருக்க உபபீடகத்தில் எல்லாத் தேவர்களுக்குமே ஒவ்வொரு பதம் ஒதுக்கப்பட்டுள்ளது.
# டுஸ்க்-இ-ஜகாங்கீரி

**டுஸ்க்-இ-ஜகாங்கீரி** (*Tuzuk-e-Jahangiri* அல்லது *Tuzuk-i-Jahangiri*; பாரசீக மொழி: تزک جهانگیری ) என்பது முகலாய மன்னர் ஜஹாங்கீரின் வாழ்க்கை வரலாற்றுப் புத்தகமாகும். இப்புத்தகம் *ஜஹாங்கீர் நாமா* என்றும் குறிப்பிடப்படுகிறது. இப்புத்தகம் பாரசீக மொழியில் எழுதப்பட்டது. இவரது குல முன்னோரான பாபர் தனது வாழ்க்கை வரலாற்றை பாபர் நாமா என்று எழுதி இப்பழக்கத்தைத் தொடங்கியதின் தொடர்ச்சியாய் இவர் இப்புத்தகத்தை இழுதியுள்ளார். இதில் தனது மதத்தின் வரலாறு, தனது குடும்பம், தனது கலை மற்றும் அரசியல் செயல்பாடுகளைப் பற்றி குறிப்பிட்டுள்ளார்.
# டுஸ்க்-இ-ஜகாங்கீரி

## இதையும் பார்க்கவும்

- பாபர் நாமா
- அக்பர்நாமா
# தீபிகா சாம்சன்

**தீபிகா சாம்சன்** (*Dipika Kakar*) ஒரு தொலைக்காட்சி நடிகை. இவர் இமாஜின் தொலைக்காட்சியில் ஒளிப்பரப்பான *நீர் பாரே தேரே நைநா தேவி* எனும் தொலைக்காட்சித் தொடரின் மூலம் அறிமுகமானார். பின்னர், ஜீ டிவியில் ஒளிப்பரப்பான *அக்லே ஜானம் மொஹே பிட்டியா ஹி கி ஜோ* என்னும் தொடரில் நடித்தார். தற்போது, கலர்ஸ் தொலைக்காட்சியின் ஸசுரால் சிமர் கா என்ற தொடரில் சிமர் என்ற கதாபாத்திரத்தில் நடித்ததன் மூலம் பரவலாக அறியப்பட்டார்.
# தீபிகா சாம்சன்

## இளமைக் காலம்

தீபிகா சாம்சனின் தந்தை ஒரு இராணுவ வீரர் ஆவார். இவர் குடும்பத்தின் மூன்றாவது பெண் பிள்ளை ஆவார்.
தீபிகா சாம்சன் நடிக்க வருவதற்கு முன்னால் விமான பணிப் பெண்ணாக பணிபுரிந்தார். பின், நடிப்பின் மீது கொண்ட ஆர்வத்தால் பணியை விடுத்து நடிக்க வந்துவிட்டார். இவர் விமான துறையில் பணிபுரியும் தன் காதலரான *ரவுணக் சாம்சன்* என்பவரை 2009ம் ஆண்டு சனவரி மாதம் திருமணம் செய்து கொண்டார்.
# தீபிகா சாம்சன்

## சின்னத்திரை

- 2010 - நீர் பாரே தேரே நைநா தேவி - லட்சுமி
- 2010 - அக்லே ஜானம் மொஹே பிட்டியா ஹி கி ஜோ - ரேகா
- 2011 - மூன்று முடிச்சு - சிமர்
# தீபிகா சாம்சன்

## மூன்று முடிச்சு

கலர்ஸ் தொலைக்காட்சியின் *சாசுரல் சிமர் கா* என்னும் தொடர், தமிழில் மூன்று முடிச்சு என்ற பெயரில் மொழிமாற்றம் செய்யப்பட்டு ஒளிப்பரப்பப்படுகிறது. தீபிகா சாம்சன் இதில் *சீமா* என்னும் கதாபாத்திரத்தில் வருகிறார்.
# அப்துல் ரஹீம் கான்-இ-கானா

**அப்துல் ரஹீம் கான்-இ-கானா** (Abdul Rahim Khan-e-Khana ,இந்தி: अब्दुल रहीम ख़ान-ए-ख़ाना, உருது: عبدالرحيم خانخان, முகலாய அரசர் அக்பரின் அரசவையில் இருந்த முக்கியமான அமைச்சர் ஆவார். அக்பரின் அரசவையில் இருந்த ஒன்பது அமைச்சர்கள் *நவரத்தினங்கள்* என்று அழைக்கப்பட்டனர். அவர்களுள் ஒருவர் இவர். இவரை *ரஹீம்* என்றும் அழைத்தனர். இவர் அவரது இரட்டை வரி ஹிந்திக் கவிதைகளுக்காகவும் வானியல் தொடர்பான புத்தகங்களுக்காகவும் அறியப்பட்டவர். இவரது காலத்திற்குப் பின்னர் இவரது பெயரில் *கான்கானா* எனும் கிராமத்திற்கு பெயர் சூட்டப்பட்டது. இக்கிராமம் இந்தியாவின் பஞ்சாப் மாநிலத்தின் *நவான்ஷாக்ர்* மாவட்டத்தில் அமைந்துள்ளது.
# தலாய் மாவட்டம்

**தலாய் மாவட்டம்**, இந்திய மாவட்டங்களில் ஒன்று.
. இது திரிபுரா மாநிலத்தின் நான்கு மாவட்டங்களிலேயே குறைந்த மக்கள் தொகையைக் கொண்டது. இதன் தலைமையகம் அம்பாசா நகரில் உள்ளது.  
இதன் பரப்பளவு 2523 சதுர கி.மீ. பொருளாதார அளவில், தங்கிய மாவட்டங்களில் இதுவும் ஒன்று. மக்கள் அடர்த்திக் கணக்கின்படி, சதுர கி.மீக்கு 157 பேர் வாழ்கின்றனர். இங்குள்ள மக்களின் கல்வியறிவு தேசிய சராசரியை விடவும் அதிகம்.
# தலாய் மாவட்டம்

## அரசியல்

இந்த மாவட்டம் கிழக்கு திரிபுரா மக்களவைத் தொகுதியில் உள்ளது. இந்த மாவட்டத்தில் ரைமா வேலி, கமல்பூர், சுர்மா, ஆம்பாசா, கரம்சரா, சாவ்மனு ஆகிய சட்டமன்றத் தொகுதிகள் உள்ளன.
# வடக்கு திரிப்புரா மாவட்டம்

**வடக்கு திரிப்புரா மாவட்டம்**, இந்திய மாவட்டங்களில் ஒன்று.. இது திரிப்புரா மாநிலத்தில் அமைந்துள்ளது. இதன் தலைமையகம் தர்மநகரில் உள்ளது. இதன் பரப்பளவு 2821 சதுர கி,மீ, இங்கு ஏறத்தாழ ஆறு லட்சம் மக்கள் வசிக்கின்றனர். இது கஞ்சன்பூர், கைலாசாகர், தர்மநகர் என மூன்று பிரிவுகளாகப் பிரிக்கப்பட்டுள்ளது. இங்குள்ள மக்களின் கல்வியறிவு தேசிய சராசரியை விடவும் அதிகம். இங்கு ரோவா வனவிலங்கு சரணாலயம் உள்ளது.
# வடக்கு திரிப்புரா மாவட்டம்

## அரசியல்

சட்டசபைக்கு இந்த மாவட்டத்தில் இருந்து பதினோரு பேர் தேர்ந்தெடுக்கப்படுவர். இது கிழக்கு திரிபுரா மக்களவைத் தொகுதிக்கு உட்பட்டது.
# வடக்கு கோவா மாவட்டம்

**வடக்கு கோவா மாவட்டம்** (ஆங்கிலம்: North Goa) இந்தியாவில் கோவா மாநிலத்தின் இரு மாவட்டங்களில் ஒன்று. இதன் பரப்பளவு 1736 சதுர கி.மீ. இதன் தலைமையகம் பனாஜியில் உள்ளது. அதன் எல்லைகளாக வடக்கே மகாராட்டிரம் மாநில சிந்துதுர்க் மாவட்டம், கிழக்கே கருநாடகம் மாநிலத்தின் பெல்காம் மாவட்டம், தெற்கு கோவா மாவட்டம் தெற்கிலும், அரபிக்கடல் மேற்கிலும் கொண்டுள்ளது. கொங்கன் எனப்படும் பகுதியின் பெரும்பங்கை ஆக்கிரமிக்கிறது. இங்கு எட்டு லட்சத்திற்கும் அதிகமான மக்கள் வாழ்கின்றனர். இங்கு வாழும் மக்களின் தாய்மொழி கொங்கணி. சிலர் மராத்தியும் பேசுகின்றனர். ஆங்கிலம், இந்தி ஆகிய மொழிகளையும் புரிந்துகொள்கின்றனர். சிறுபான்மையினர் போர்த்துகீசிய மொழியிலும் பேசுகின்றனர்.
# வடக்கு கோவா மாவட்டம்

### கோவாவில் போர்த்துகீசியம் (1510-1961)

#### போர்த்துகீசியர்களின் வருகை (1498)

கண்டுபிடிப்பின் சிலிர்ப்பால் ஈர்க்கப்பட்டு, கிறிஸ்தவர்களையும் மசாலாப் பொருட்களையும் தேடுவதற்கான வாய்ப்பால் போர்த்துக்கல் ஓரியண்ட் என்ற நிறுவனம் ஆபத்தான பயணங்களை மேற்கொண்டது, இது நம்பிக்கை முனையைச் சுற்றியுள்ள பார்தலோமெவ் டயஸின் பயணத்தில் உச்சக்கட்டத்தை அடைந்தது. இந்த அற்புதமான திருப்புமுனை புதிய கதவுகளைத் திறந்தது. ஒரு தசாப்தத்திற்குப் பிறகு வாஸ்கோ டா காமா கிழக்கு நோக்கி புறப்பட்டு 1498 இல் கோழிக்கோட்டில் தரையிறங்கி வர்த்தகத்தின் அரபு ஏகபோகத்தை உடைத்தார்.
# வடக்கு கோவா மாவட்டம்

### கோவாவில் போர்த்துகீசியம் (1510-1961)

#### புனித பிரான்சிஸ் சேவியர் (1542-1552)

1542 ஆம் ஆண்டில் ஒரு இளம் ந்சுப்பானிய பிரபுக்களின் வருகை, யேசுயிட்டைத் திரும அழைத்தது, கல்விக் கற்றலின் ஒரு சிறந்த பின்னணியுடன், ஒரு தாக்கத்தை உருவாக்கியது மிகப்பெரியது. பலவீனமான மற்றும் தாழ்த்தப்பட்டோருக்கான அவரது இரக்கம், அவரது ஆற்றல்மிக்க வைராக்கியம் மற்றும் அவரது உள்ளார்ந்த புனிதத்தன்மை ஆகியவை பலரை மேம்படுத்தின. 1552 இல் அவர் இறந்து இரண்டு ஆண்டுகளுக்குப் பிறகு, புனிதரின் தவறான உடல் கோவாவில் பொறிக்கப்பட்டுள்ளது. இது இன்றுவரை உலகம் முழுவதிலுமிருந்து யாத்ரீகர்களை ஈர்த்தது.
# வடக்கு கோவா மாவட்டம்

### இந்தியத் தலையீடுகள் (1946-1961)

#### ஜெய் ஹிந்த் இயக்கம் (1946)

சுதந்திரத்தின் ஒளிரும் ஜோதியை தீவிரப்படுத்த, இந்திய சோசலிசத் தலைவர் டாக்டர் ராம் மனோகர் லோஹியா, 1946 ஜூன் 18 அன்று கோவாவில் நடந்த ஒரு மகத்தான கூட்டத்தில் உரையாற்றியதால் கைது செய்யப்பட்டார். ஆகஸ்ட் 1946 இல், எல்லையில் உள்ள லண்டாவில், கோன் தேசியவாத தொழிலாளர்களின் வெகுஜனக் கூட்டம் அகிம்சை நடவடிக்கைக்கான திட்டத்தை பட்டியலிட்டது. மக்கள் சுதந்திரத்திற்கான ஏக்கத்தை வெளிப்படுத்த, போர்த்துகீசிய பகுதிகளின் வெவ்வேறு பகுதிகளில் ஆண்டு முடிவடையும் வரை சத்தியாக்கிரகங்கள் தொடங்கப்பட்டன, இதன் விளைவாக 1500 கோயர்கள் சிறையில் அடைக்கப்பட்டனர் மற்றும் முக்கியத் தலைவர்கள் நாடு கடத்தப்பட்டனர்.
# வடக்கு கோவா மாவட்டம்

### இந்தியத் தலையீடுகள் (1946-1961)

#### கோவா நடவடிக்கைக் குழு (1953)

இந்தியாவில் இருந்து பிரான்சு விலகிய பின்னர், போர்த்துக்கல்லுடன் கோவாவை அமைதியாக இந்திய ஒன்றியத்திற்கு மாற்றுவதற்காக இந்திய அரசு பேச்சுவார்த்தை நடத்த ஒரு பயனற்ற முயற்சி மேற்கொள்ளப்பட்டது. இதன் விளைவாக, நாட்டிலும் வெளிநாட்டிலும் அதன் காரணத்திற்காக அனுதாபத்தை எழுப்ப கோவா நடவடிக்கைக் குழு பம்பாயில் அமைக்கப்பட்டது.
# வடக்கு கோவா மாவட்டம்

### இந்தியத் தலையீடுகள் (1946-1961)

#### ஆபரேஷன் விஜயா (1961)

1958 ஆம் ஆண்டில் பேராசிரியர் அலோசியஸ் சோரேஸ் தலைமையில் கோன் அரசியல் மாநாட்டின் பதாகையின் கீழ் அனைத்து கட்சிகளும் ஒன்றிணைக்கப்பட்டன. ஆயுதப்படைகளின் கவனமாக திட்டமிடப்பட்ட நடவடிக்கையில், இந்திய அரசு கோவாவிற்குள் நுழைந்தது. குறைவான எதிர்ப்பு எழுந்தது மற்றும் டிசம்பர் 1961 இல் எந்தவொரு இழப்புகளும் இல்லாமல், கோவா இந்தியாவில் வெளிநாட்டு ஆதிக்கத்தின் கடைசி இடங்களை அகற்றி போர்த்துகீசியர்களிடமிருந்து விடுவிக்கப்பட்டது.
# வடக்கு கோவா மாவட்டம்

## நிலவியல்

அதன் புவியியல் நிலை 15° 48 ’00 "N முதல் 14° 53’ 54 "N அட்சரேகைகளாலும் 73° E முதல் 75° E தீர்க்கரேகைகளாலும் குறிக்கப்பட்டுள்ளது.
# வடக்கு கோவா மாவட்டம்

## நிர்வாகம்

மாவட்டத்தின் நிர்வாக தலைமையகம் கோவா மாநிலத்தின் தலைநகரான பன்ஜிம் ஆகும். இந்த மாவட்டம் கொங்கன் என்று அழைக்கப்படும் ஒரு பெரிய பிராந்தியத்தின் ஒரு பகுதியாகும். இந்திய நிர்வாக சேவையின் நிலா மோகனன் மாவட்ட ஆட்சியர் இந்திய ஆட்சிப் பணி ஆவார். இது பனாஜி, மபுசா, பிசோலிம், போன்டா என நான்கு பிரிவுகளாகப் பிரிக்கப்பட்டுள்ளது. பர்னேம், பார்தேசு (மாபுசா), பிசோலிம், சத்தாரி (வல்போய்), திஸ்வாடி (பணஜீ) உள்ளிட்ட வட்டங்கள் இதன் கீழ் உள்ளன.
# வடக்கு கோவா மாவட்டம்

## நிர்வாகம்

### மக்கள் தொகை

2011 இந்திய மக்கள் தொகை கணக்கெடுப்பின்படி, வடக்கு கோவாவின் மக்கள் தொகை 818,008 ஆகும், இது கொமொரோசு நாட்டிற்கோ அல்லது அமெரிக்க மாநிலமான தெற்கு டகோட்டாவிற்கோ சமமானதாகும். இது இந்தியாவில் 480 வது இடத்தைப் பெறுகிறது (மொத்தம் 640 இல்). மாவட்டத்தில் ஒரு சதுர கிலோமீட்டருக்கு (1,220 / சதுர மைல்) 471 மக்கள் அடர்த்தி உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 7.8% ஆக இருந்தது. வட கோவாவில் ஒவ்வொரு 1000 ஆண்களுக்கும் 959 பெண்கள் பாலின விகிதமும், கல்வியறிவு விகிதம் 88.85% ஆகவும் உள்ளது.
# வடக்கு கோவா மாவட்டம்

## சுற்றுலா

வடக்கு கோவா முக்கியமாக அஞ்சுனா கடற்கரை, கண்டோலிம் கடற்கரை, மாண்ட்ரெம் கடற்கரை, கலங்குட் கடற்கரை, அரம்போல் கடற்கரை மற்றும் ஒரு சில கடற்கரைகளுக்கு பிரபலமானது. மற்ற சுற்றுலா தளங்கள் அகுவாடா கோட்டை, மே டி டியூஸ் தேவாலயம் மற்றும் போக்தேஸ்வரர் கோயில் ஆகியவை அடங்கும்.
# தெற்கு கோவா மாவட்டம்

**தெற்கு கோவா மாவட்டம்** (ஆங்கிலம்: South Goa district) மேற்கு இந்தியாவில் கொங்கண் மண்டலம் என அழைக்கப்படும் பிராந்தியத்திற்குள் கோவா மாநிலத்தின் இரு மாவட்டங்களில் ஒன்றாகும். இது முற்காலத்தில் போர்த்துகீசியரின் ஆதிக்கத்திற்கு உட்பட்டிருந்தது. இதன் தலைமையகம் மார்கோவாவில் உள்ளது.  
கொங்கன் என்று அழைக்கப்படும் பிராந்தியத்திற்குள். இது வடக்கே வடக்கு கோவா மாவட்டம், கிழக்கு மற்றும் தெற்கே கருநாடக மாநிலத்தின் வடகன்னட மாவட்டம், அரபிக்கடல் அதன் மேற்கு கடற்கரையை உருவாக்குகிறது.  
இதில் முர்முகாவோ, சால்சேட், கியூபேம் என்ற மூன்று பிரிவுகளை உடையது. முர்முகாவோ, சால்சேட், கியூபெம், கானகோனா, சங்குயெம் உள்ளிட்ட வட்டங்களைக் கொண்டுள்ளது,  
இங்குள்ள மக்களின் கல்வியறிவு வீதம் தேசிய சராசரியை விடவும் அதிகம். இங்கு வாழும் மக்கள் கொங்கணி பேசுகின்றனர். சிலர் மராத்தியும் கன்னடமும் பேசுகின்றனர். இந்தி, ஆங்கிலம் ஆகிய மொழிகளைப் புரிந்துகொள்கின்றனர். சிறுபான்மையினர் போர்த்துகீசிய மொழியில் பேசுகின்றனர்.
# தெற்கு கோவா மாவட்டம்

## வரலாறு

போர்த்துகீசியர்கள் 1510 ஆம் ஆண்டில் கோவாவில் ஒரு காலனியை நிறுவி 17 மற்றும் 18 ஆம் நூற்றாண்டுகளில் காலனியை அதன் தற்போதைய எல்லைகளுக்கு விரிவுபடுத்தினர். கோவா இந்தியாவுடன் டிசம்பர் 19, 1961 இல் இணைக்கப்பட்டது. கோவா மற்றும் இரண்டு முன்னாள் போர்த்துகீசிய குடியிருப்புகள் கோவா, டாமன் மற்றும் டையு ஆகியவற்றின் யூனியன் பிரதேசமாக மாறியது, மேலும் 1965 ஆம் ஆண்டில் கோவா ஒரே மாவட்டமாக ஒழுங்கமைக்கப்பட்டது. மே 30, 1987 அன்று கோவா மாநில நிலையை அடைந்தது ( தமனும் தியூவும் ஒரு தனி யூனியன் பிரதேசமாக மாறியது), மற்றும் கோவா வடக்கு கோவா மற்றும் தெற்கு கோவா என இரண்டு மாவட்டங்களாக மறுசீரமைக்கப்பட்டது.
# தெற்கு கோவா மாவட்டம்

## நிர்வாகம்

இந்திய ஆட்சிப் பணி, அதிகாரியான அஜித் ராய், தெற்கு கோவாவின் ஆட்சியர் மற்றும் மாவட்ட நீதிபதியும் ஆவார். ஒவ்வொரு வட்டத்திற்கும் துணை ஆட்சியர்கள் மற்றும் மம்லதார்கள் உள்ளனர்.  
அஜித் ராய், இந்திய ஆட்சிப் பணி, புதிய மாவட்ட ஆட்சியாளர்.  
மாவட்டத்தின் தலைமையகம் மட்காவ்.
# தெற்கு கோவா மாவட்டம்

## பிரிவுகள்

மாவட்டத்தின் நிர்வாக தலைமையகம் மட்காவ்.  
ஒரு விசாலமான மாவட்ட நிர்வாக தலைமையகம் (ஆட்சியர் அலுவலகம்) மட்காவ், அருகே புறநகரில் அமைந்துள்ளது, இது நகரங்களுக்கு இடையேயான பேருந்து நிலையத்தை ஒட்டியுள்ளது. இதற்கு முன்னாள் அமைச்சரும் சமூக ஆர்வலருமான மாத்தனி சல்தான்ஹா பெயர் வைக்கப்பட்டுள்ளது.  
இம்மாவட்டம் ஐந்து பிரிவுகளாகவும், ஐந்து உட்பிரிவுகளையும் கொண்டுள்ளது. போன்டா,, மர்மகோவா (வாஸ்கோட காமா), [மர்மகோவா, கிய்ய்பெம், மற்றும் தர்பந்தோரா; மற்றும் ஏழு வட்டங்கள் – போன்டா, மர்மகோவா, சால்சியேட், (மட்காவ்), கியூபெம், மற்றும் சனகோனா (சௌதி), சாங்க்யும், மற்றும் தர்பந்தோரா  
போண்டா வட்டம் ஜனவரி 2015 இல் வடக்கு கோவாவிலிருந்து தெற்கு கோவாவுக்கு மாற்றப்பட்டது.
# தெற்கு கோவா மாவட்டம்

## போக்குவரத்து

மார்காவோ மற்றும் வடக்கு கோவா இடையே அடிக்கடி பேருந்துகள் கிடைக்கின்றன.
# தெற்கு கோவா மாவட்டம்

## மக்கள் தொகை

2011 இந்திய மக்கள் தொகை கணக்கெடுப்பின்படி, தென் கோவாவின் மக்கள் தொகை 640,537 ஆகும். இது மொண்டெனேகுரோ அல்லது அமெரிக்க மாநிலமான வெர்மான்ட் மாநிலத்திற்கு சமமானதாகும். இது இந்தியாவில் 640 இல் 515 வது இடத்தைப் பெறுகிறது. மாவட்டத்தில் சதுர கிலோமீட்டருக்கு 326 மக்கள் அடர்த்தி (840 / சதுர மைல்) உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 8.63% ஆகும். தென் கோவாவில் ஒவ்வொரு 1000 ஆண்களுக்கும் 980 fபெண்கள் பாலின விகிதம் உள்ளது, மேலும் கல்வியறிவு விகிதம் 85.53% ஆகும்.
# தெற்கு திரிப்புரா மாவட்டம்

**தெற்கு திரிப்புரா மாவட்டம்**, இந்திய மானிலமான திரிப்புராவில் உள்லது. இதன் பரப்பளவு 2152 சதுர கி.மீ. இதன் தலைமையகம் பெலோனியாவில் உள்ளது. பெலோனியா, சபுரூம், சந்திர்பசார் உள்ளிட்ட மூன்று பிரிவுகளை உடையது. இது திரிப்புரா மேற்கு, திரிப்புரா கிழக்கு என இரண்டு சட்டசபைத் தொகுதிகளை உள்ளடக்கியது.
இங்கு எட்டே முக்கால் லட்சம் பேர் வசிக்கின்றனர். இங்கு வாழும் மக்களின் கல்வியறிவு தேசிய சராசரியை விடவும் அதிகம்.
இங்கு திரிஷ்னா வனவிலங்கு சரணாலயம் உள்ளது. கும்தி வனவிலங்கு சரணாலயமும் இங்குள்ளது.
# தெற்கு திரிப்புரா மாவட்டம்

## தளங்கள்

-
# மேற்கு திரிப்புரா மாவட்டம்

**மேற்கு திரிப்புரா மாவட்டம்**, இந்திய மாநிலமாகிய திரிப்புராவில் உள்ளது.. முற்காலத்தில் இது அரசப் பகுதியாக இருந்தது. இது மலைப்பிரதேசம் ஆகும். இங்கு காபி விளைவிக்கின்றனர். இது சதர், பெலோனியா, பிஷால்கர், சோனாமுரா, கோவாய், தெலியமுரா ஆகிய பிரிவுகளைக் கொண்டிருந்தது. இது மேற்கு திரிபுரா மக்களவைத் தொகுதிக்கு உட்பட்டது. இங்கு அதிகளவிலான இந்துக்கள் வாழ்கின்றனர். தேசிய கல்வியறிவு சராசரியை விடவும் இங்குள்ள மக்களின் சராசரி அதிகம். இந்த மாவட்டத்தின் கோவாய் வட்டம், தெலியமுரா வட்டம் ஆகிய பகுதிகள் சேர்க்கப்பட்டு, கோவாய் மாவட்டம் உருவாக்கப்பட்டுள்ளது. மேலும், சில பகுதிகள் பிரிக்கப்பட்டு, சிபாகிஜாலா மாவட்டம் உருவாக்கப்பட்டது.
# மேற்கு திரிப்புரா மாவட்டம்

## அரசியல்

இது கிழக்கு திரிபுரா மக்களவைத் தொகுதிக்கு உட்பட்டது.
# மிகையழுத்த உருக்கியிணைப்பு

நீர்மூழ்கியாளர் உருக்கிணைத்தலில் ஈடுபட்டுள்ளார்.]]  
**மிகையழுத்த உருக்கியிணைப்பு** (*hyperbaric welding*) என்பது உயர்ந்த அழுத்தங்களில் நடத்தப்படும் உருக்கியிணைப்பு முறை. இது பொதுவாக நீருக்கடியில் நடத்தப்படும் ஒரு செயல்முறையாகும். மிகையழுத்த உருக்கியிணைப்பு பொதுவாக நீருக்கடியில் ஈரத்தன்மையுள்ள சூழலில் நடத்தப்படலாம், அல்லது நீருக்கடியில் சிறப்பாக வடிவமைக்கப்பட்ட நேரழுத்த உறையினுள்ளே "உலர்" சூழலில் நடத்தப்படலாம். பெரும்பாலும் நீருக்கடியில் உலர் சூழலில் பயன்படுத்தப்படும் போது *மிகையழுத்த உருக்கியிணைப்பு* என்றும், ஈரமான சூழலில் நடத்தப்படும் போது **நீருக்கடியில் உருக்கியிணைப்பு** (*underwater welding*) என்றும் அழைக்கப்படுகிறது. மிகையழுத்த உருக்கியிணைப்பு கப்பல்கள், கரையோர எண்ணெய்த் தளங்கள், குழாய்கள், போன்றவற்றைத் திருத்துவதற்கு பெரும்பாலும் பயன்படுத்தப்படுகிறது. உருக்கியிணைப்பதற்கு எஃகு பொதுவாகப் பயன்படுத்தப்படுகிறது.  
மிகையழுத்த உருக்கியிணைப்பு 1932 ஆம் ஆண்டில் உருசிய உலோகவியல் வல்லுநர் கொன்ஸ்டன்டீன் கிரெனோவ் என்பவரால் முதன் முதலில் கண்டுபிடிக்கப்பட்டது.
# வலைவாசல்:மதுரை/சிறப்புப் படம்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா மதுரை சமய வலைவாசலில் காட்சிபடுத்தும் திட்டமாகும்.  
இப்பகுதியிலுள்ளவை விக்கிப்பீடியாவின் மதுரை வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  
தாங்களும் இந்து சமய வலைவாசலில் காட்சிப்படுத்துவதற்கான சிறப்பு படத்தினை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)
# வலைவாசல்:மதுரை/சிறப்புப் படம்

## வடிவ உள்ளீடு

<pre>  
</pre>
# வலைவாசல்:மதுரை/சிறப்புப் படம்

## 1

வலைவாசல்:மதுரை/சிறப்புப் படம்/1
# வலைவாசல்:மதுரை/சிறப்புப் படம்

## 2

வலைவாசல்:மதுரை/சிறப்புப் படம்/2
# வலைவாசல்:மதுரை/சிறப்புப் படம்

## 3

வலைவாசல்:மதுரை/சிறப்புப் படம்/3
# வலைவாசல்:மதுரை/சிறப்புப் படம்

## 4

வலைவாசல்:மதுரை/சிறப்புப் படம்/4
# வலைவாசல்:மதுரை/சிறப்புப் படம்

## 5

வலைவாசல்:மதுரை/சிறப்புப் படம்/5
# வலைவாசல்:மதுரை/சிறப்புப் படம்

## 6

வலைவாசல்:மதுரை/சிறப்புப் படம்/6
# வலைவாசல்:மதுரை/சிறப்புப் படம்

## 7

வலைவாசல்:மதுரை/சிறப்புப் படம்/7
# வலைவாசல்:மதுரை/சிறப்புப் படம்

## 8

வலைவாசல்:மதுரை/சிறப்புப் படம்/8
# வலைவாசல்:மதுரை/சிறப்புப் படம்

## 9

வலைவாசல்:மதுரை/சிறப்புப் படம்/9
# வலைவாசல்:மதுரை/சிறப்புப் படம்

## 10

வலைவாசல்:மதுரை/சிறப்புப் படம்/10
# வார்ப்புரு:கையெழுத்திடல்

}வணக்கம்! விக்கிப்பீடியாவிற்கு உங்கள் வரவு நல்வரவாகுக!. பேச்சுப் பக்கங்களிலும் உரையாடல் நடைபெறும் பிற விக்கிப்பீடியா பக்கங்களிலும் நீங்கள் உள்ளிடும்போது , தயவுசெய்து நிச்சயமாக கையெழுத்திடுங்கள். இதனை இரு விதங்களில் செய்யலாம்.
1. உங்கள் கருத்துக்கு முடிவில் நான்கு அலைக்குறிகளை இடவும். ( &#126;&#126;&#126;&#126; ); அல்லது
1. உங்கள் கருத்துரையின் இறுதியில் திரைக்குறியை வைத்துக்கொண்டு, தொகுப்புப் பெட்டியின் மேலுள்ள கையெழுத்துப் பொத்தானை அழுத்தவும் ( அல்லது ).
இது தானியக்கமாக உங்கள் பயனர் பெயர் அல்லது இணைய நெறிமுறை முகவரி மற்றும் நேரக்குறிப்புடன் கையெழுத்தை உள்ளிடும். இதனால் மற்ற பயனர்கள் குறிப்பிட்டக் கருத்தை இட்டவரையும் இடப்பட்ட நேரத்தையும் எளிதாக அறிந்து கொள்ள முடியும்.  
**கட்டுரைகளைத் தொகுக்கும்போது கண்டிப்பாகக் கையொப்பம் இடக்கூடாது.**
# வார்ப்புரு:Uw-tilde

}Hello and . When you add content to and Wikipedia pages that have open discussion (but never when editing articles), please be sure to . There are two ways to do this. Either:
1. Add four tildes ( &#126;&#126;&#126;&#126; ) at the end of your comment; or
1. With the cursor positioned at the end of your comment, click on the signature button ( or ) located above the edit window.
This will automatically insert a signature with your username or IP address and the time you posted the comment. This information is necessary to allow other editors to easily see who wrote what and when.  
<noinclude>  
</noinclude>
# அலைக்குறி

**அலைக்குறி** ( ~ ) (ஆங்கிலம்:*tilde*) என்பது பல மொழிகளில் பயன்பாட்டில் உள்ள அழுத்தற் குறியீடுகளில் ஒன்று. பெரும்பாலும் எசுப்பானியத்திலும் போர்த்துக்கேய மொழியிலும் பயன்படுத்தப்படுகிறது.
# அலைக்குறி

## பயன்பாடு

எசுப்பானியத்தில், அலைக்குறி, N எழுத்துருவின் மீது இடப்பட்டால் ( Ñ ), அதனை [n] போலன்றி [ɲ] போல உச்சரிக்க வேண்டும்.  
போர்த்துக்கேயத்தில் "a" (ã) மற்றும் "o" (õ) உயிரெழுத்து ஒலிகளை மூக்கின் மூலமாக வெளியிட குறிக்கும் குறியாகப் பயன்படுத்தப்படுகிறது.  
யுனிக்சு இயக்குதளத்தில், அலைக்குறி பயனரின் "தாயக" தரவுத் தொகுப்பைக் குறிக்கிறது.  
மேலும் ஏதாவது மதிப்பீடு *ஏறத்தாழ* உள்ளது என்று பொருள்பட அலைக்குறிப் பயனாகிறது. காட்டாக ~24 என்பது ஏறத்தாழ 24, சுமார் 24 எனப் பொருள்படும்.
# தியாகம்

, பெண்ணேஸ்வர மடம் என்ற ஊரில் தன் உடலை நவகண்டம் கொடுக்கும் ஒரு தியாகியின் நடுகல்]]
**தியாகம்** எனில் துறத்தல் அல்லது கைவிட்டுவிடுதல் என்று பொருள் படும். நாடு, இனம், சமூகம், மொழி மற்றும் கலாச்சாரம் போன்றவைகளின் உரிமைக்கான போராட்டத்தில் தன் உடல், பொருள், உயிர் ஆகியவைகளை ஒருவன் துறத்தலே தியாகம் ஆகும்.
# தியாகம்

## இந்து சமய நோக்கில் தியாகம்

அனைத்து இல்லற இன்பங்களை துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.
# தியாகம்

## இந்து சமய நோக்கில் தியாகம்

### தாமசத் தியாகம்

ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு தாமச குணத்துடன், மதிமயக்கத்தினால் செயலை துறப்பது தாமசத் தியாகம் ஆகும்.
# தியாகம்

## இந்து சமய நோக்கில் தியாகம்

### இராட்சதத் தியாகம்

ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அத்தியாகம், இராட்சத குணத்துடன் தொடர்புடைய ராஜசத் தியாகம் ஆகும்.
# தியாகம்

## இந்து சமய நோக்கில் தியாகம்

### சத்துவத் தியாகம்

ஒருவனுக்கு விதிக்கப்பட்ட கர்மத்தை (செயலை) தான் செய்தே ஆக வேண்டும் என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயலை நல்லது என்று அதில் நாட்டம் கொள்வதும் இல்லை.  
உடலைத் தாங்குபவன் எவனும் செயல்களை துறந்து விடுவது என்பது முடியாத செயல். ஆகவே செயல்கள் செய்வதனால் உண்டாகும் புண்ணியம்-பாவம் எனும் கர்மபலன்களைத் தியாகம் (கைவிட்டுவிடுபவன்) செய்வனே **தியாகி** எனப் போற்றப்படுவான்.
# தியாகம்

## தியாக பலன்கள்

தாமச தியாகம் அல்லது இராட்ச தியாகம் செய்தவர்கள், தாம் இறந்த பின் இதமான, அல்லது இதமற்ற, அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சத்துவ தியாகம் செய்தவர்கள் அதைவிட மேலான பலனை அடைவார்கள்.
# தியாகம்

## உதவி நூல்

- பகவத் கீதை, அத்தியாயம் 18, சுலோகம் 2 முதல் 13 வரை முடிய பக்கங்கள்
# லகர்பூர்

**லகர்பூர்** (Laharpur) நகரம் இந்தியாவின் உத்திரப் பிரதேசம் மாநிலத்தில் *சீதப்பூர்* மாவட்டத்தில் அமைந்துள்ளது.
# லகர்பூர்

## அமைவிடம்

இதன் அமைவிடம் . ஆகும்.
# லகர்பூர்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இந்நகரின் மக்கட்தொகை 50,080 ஆகும். இதில் ஆண்கள் 52%, பெண்கள் 48% ஆகும். இந்நகரின் கல்வியறிவு 41% ஆகும். ஆண்களின் கல்வியறிவு 47% பெண்களின் கல்வியறிவு 34%. இந்நகரின் மக்கட்தொகையில் 19% பேர் ஆறு வயதிற்கும் குறைவான வயதுடைய குழந்தைகள்.
# லகர்பூர்

## சமயம்

இந்நகரில் முஸ்லீம்கள் 66%, இந்துகள் 32%, சமணர்கள் 1.4% மற்றும் பிற மதத்தவர்கள் 0.6% பேர் வசிக்கின்றனர்.
# உக்கிரபீடம் (சிற்பநூல்)

இந்தியச் சிற்ப மரபில் **உக்கிரபீடம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஆறாகப் பிரிக்கப்பட்டு மொத்தம் முப்பத்தாறு (6 x 6) பதங்களைக் (நிலத்துண்டு) கொண்டது. உண்மையில் இது உபபீடக அமைப்பின் கிழக்கு - மேற்கு, வடக்கு - தெற்கு ஆகிய அச்சுக்கள் பற்றி இழுத்து விரிவாக்கிய ஒரு வடிவம் ஆகும். இரு திசைகளிலும் அச்சை அண்டிய பதங்கள் இரண்டு மடங்காக்கப்பட்டுள்ளன. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியவை. மீதியுள்ள முப்பத்து ஐந்து பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. முதன்மைத் திசை அச்சுக்களை அண்டி அமையும் தேவர்களுக்கு இரண்டிரண்டு பதங்கள் ஒதுக்கப்பட்டுள்ளன.  
பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன. இவர்களுள் ஆரியகன், விவசுவதன், மித்திரன், பூதரன், ஆதித்தன், யமன், வருணன், சோமன் ஆகிய தேவர்கள் ஒவ்வொருவரும் இரண்டு பதங்களுக்கு அதிபதிகளாக உள்ளனர்.
# தண்டிலம் (சிற்பநூல்)

இந்தியச் சிற்ப மரபில் **தண்டிலம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒவ்வொரு பக்கமும் ஏழாகப் பிரிக்கப்பட்டு மொத்தம் நாற்பத்தொன்பது (7 x 7) பதங்களைக் (நிலத்துண்டு) கொண்டது. உண்மையில் இது உபபீடக அமைப்பின் கிழக்கு - மேற்கு, வடக்கு - தெற்கு ஆகிய அச்சுக்கள் பற்றி இழுத்து விரிவாக்கிய ஒரு வடிவம் ஆகும். இரு திசைகளிலும் அச்சை அண்டிய பதங்கள் மூன்று மடங்காக்கப்பட்டுள்ளன. இந்த அமைப்பில், நடுவில் வரக்கூடிய ஒன்பது பதங்கள் பிரம்மாவுக்கு உரியன. மீதியுள்ள நாற்பத்து எட்டுப் பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. முதன்மைத் திசை அச்சுக்களை அண்டி அமையும் தேவர்களுக்கு மும்மூன்று பதங்கள் ஒதுக்கப்பட்டுள்ளன.  
பிரமனுக்கு உரிய பதத்தைச் சுற்றியுள்ள உட்புறச் சுற்றில் எட்டுத் தேவர்களுக்கு உரிய பதங்கள் உள்ளன. வெளிப்புறச் சுற்றில் 16 தேவர்களுக்கான பதங்கள் உள்ளன. உட்சுற்றில் வட கிழக்கில் இருந்து தொடங்கி மணிக்கூட்டுத் திசையாக ஆபவத்சன், ஆரியகன், சாவித்திரன், விவசுவதன், இந்திரன், மித்திரகன், உருத்திரன், பூதரன் ஆகியோருக்குரிய பதங்களும், வெளிச்சுற்றில் வடகிழக்கில் தொடங்கி மணிக்கூட்டுத் திசையாக ஈசன் (சிவன்), சயந்தன், ஆதித்தன், பிராசன், அக்கினி, விதாதன், யமன், பிருங்கராசன், பிதிர், சுக்கிரீவன், வருணன், சோசன், மாருதன், முக்கியன், சோமன், அதிதி ஆகிய தேவர்களுக்கு உரிய இடங்களும் காணப்படுகின்றன. இவர்களுள் ஆரியகன், விவசுவதன், மித்திரன், பூதரன், ஆதித்தன், யமன், வருணன், சோமன் ஆகிய தேவர்கள் ஒவ்வொருவரும் மூன்று பதங்களுக்கு அதிபதிகளாக உள்ளனர்.
# தியாகம், பகவத்கீதை

**தியாகம்** எனில் துறத்தல் அல்லது கைவிட்டுவிடுதல் என்று பொருள். எனவே அனைத்தையும் துறந்தவனை துறவி என்பர். தியாகம் முக்குணத் தன்மை உடையது. முக்குணங்கள் அடிப்படையில் தியாகத்தை மூன்றாக பிரித்து பகவான் ஸ்ரீகிருஷ்ணர், பகவத் கீதையில் பதினெட்டாவது அத்தியாயத்தில் விரிவாக விளக்குகிறார்.
# தியாகம், பகவத்கீதை

## தாமசத் தியாகம்

ஒருவனுக்கு விதிக்கப்பட்ட செயலை (கர்மத்தை) முற்றிலும் துறந்துவிடுவது முறையல்ல. அவ்வாறு மதிமயக்கத்தினால் செயலை துறப்பது தாமசத் தியாகம் ஆகும்.
# தியாகம், பகவத்கீதை

## ராஜசத் தியாகம்

ஒரு செயல் செய்வதால் துக்கத்தைத் தருமென்று நினைத்து, உடலை வருத்த வேண்டி இருக்குமோ என்ற பயத்தால் அந்த கருமத்தை செய்யாது விட்டால் அது ராஜசத் தியாகம் ஆகும்.
# தியாகம், பகவத்கீதை

## சாத்வீக தியாகம்

ஒருவனுக்கு விதிக்கப்பட்ட கர்மத்தை (செயலை) தான் செய்தே ஆக வேண்டும் என்ற முனைப்புடன், பற்றுதலையும் கர்மத்தால் உண்டாகும் பலனையும் துறந்து செயலைச் செய்தால் அவ்வகையான தியாகம் சாத்வீக தியாகம் ஆகும். சத்துவ குணம் நிறைந்தவனும், அறிவாளியும், ஐயம் நீங்கிய தியாகியானவன், ஒரு செயலை நல்லது அல்ல என்று வெறுப்பதும் இல்லை. ஒரு செயல் நல்லது என்று அதில் நாட்டம் கொள்வதும் இல்லை.  
உடலைத் தாங்குபவன் எவனும் செயல்களை துறந்து விடுவது என்பது முடியாத செயல். ஆகவே செயல்கள் செய்வதனால் உண்டாகும் புண்ணியம்-பாவம் கர்மபலன்களைத் தியாகம் (துறப்பது) செய்வனே **தியாகி** எனப் போற்றப்படுவான்.
# தியாகம், பகவத்கீதை

## சாத்வீக தியாகம்

### தியாகம் செய்வதால் உண்டாகும் பலன்கள்

தாமசத்தியாகம் மற்றும் ராஜசத் தியாகம் செய்தவர்கள் தாம் இறந்த பின், இதமற்ற,அல்லது இதமான அல்லது இரண்டும் கலந்த கர்ம பலனைகளை அனுபவிப்பார்கள். ஆனால் சாத்வீகத் தியாகம் செய்தவர்கள் அத்தகைய பலனை அடையாது அதைவிட மேலான பலனை அடைவார்கள்.
# தியாகம், பகவத்கீதை

## உசாத் துணை

- பகவத் கீதை, அத்தியாயம் பதினெட்டு, சுலோகம் 7 முதல் 13 முடிய
# ஹர்தோய் மாவட்டம்

**கார்தோய் மாவட்டம்** (Hardoi disctrict, இந்தி: हरदोइ ज़िला, உருது: ہردوئی ضلع) இந்தியாவின் உத்திரப் பிரதேசம் மாநிலத்தில் அமைந்துள்ளது. கார்தோய் நகரம் இம்மாவட்டத்தின் தலைநகரம் ஆகும். இம்மாவட்டம் லக்னௌ கோட்டத்தின் கீழ் வகைப்படுத்தப்பட்டுள்ளது.
# ஹர்தோய் மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மொத்த மக்கள்தொகை 40,91,380 ஆகும் . இது லெபனான் நாட்டின் மக்கட்தொகைக்குச் சமம் ஆகும். இம்மாவட்டத்தின் மக்கள் அடர்த்தி ஒரு சதுர கிலோமீட்டருக்கு 683 நபர்கள் ஆகும். மக்கட்தொகைப் பெருக்கம் 20.39% ஆகும். இம்மாவட்டத்தில் 1000 ஆண்களுக்கு 856 பெண்கள் எனும் வீதத்தில் உள்ளனர். கல்வியறிவு 68.89% ஆகும். இம்மாவட்டத்தில் 5 தாலுகாக்கள் உள்ளன.
# வைக்கம் விஜயலட்சுமி

**வைக்கம் விஜயலட்சுமி** (பிறப்பு: 7 அக்டோபர் 1981) காயத்ரிவீணை எனும் அரியதோர் இசைக்கருவி இசைப்பதில் தேர்ந்தவரும் திரைப்படப் பின்னணிப் பாடகியும் ஆவார். செல்லுலாய்டு என்னும் மலையாளத் திரைப்படத்தின் மூலமாக இவர் திரைத்துறையில் அறிமுகமானார்.  
1981 ஆம் ஆண்டில் விஜயதசமி நாளன்று முரளீதரன், விமலா இணையருக்கு ஒரே மகளாய்ப் பிறந்தவர் விஜயலட்சுமி. இவர் பிறந்த இரண்டொரு நாட்களுக்குப் பிறகு இவரது பெற்றோருக்குத் தங்கள் மகள் தீர்க்கவியலாப் பார்வைக் குறைபாடு பெற்றிருப்பது தெரிய வந்தது. பின்னர் இவர்களது குடும்பம் சென்னைக்கு இடம் பெயர்ந்தது. மிகச்சிறுவயதிலேயே ஒலிநாடாக்களில் வரும் பாடல்களை அப்படியே இராகம் தாளம் பிறழாமல் பாடும் விஜயலட்சுமியின் திறனைக் கண்ட அவர் தந்தை எம்.எஸ். அம்மா, ஜேசுதாஸ், மகாராஜபுரம் சந்தானம் ஆகியோரின் செவ்வியல் ஒலிநாடாக்களைக் கேட்கும்படிச் செய்தார்.  
சிறுவயதில் கிடைத்தவொரு வீணையில் பாட்டு வாசிக்கப் படித்தார் விஜயலட்சுமி. பின்னர் இவரது தந்தை ஒற்றைக் கம்பி வீணை ஒன்றை அமைத்தளித்தார். இதன் காரணமாக இவருக்கு ஒற்றக்கம்பி வீணை காயத்ரி என்ற பெயர் கிட்டியது. குன்னக்குடி வைத்தியநாதன் அவர்களே இந்த வீணைக்கு காயத்ரிவீணை என்னும் பெயரை அளித்தவர்.  
ஜே. சி. டேனியல் குறித்து வெளியான மலையாளத் திரைப்படமான செல்லுலாய்டில் இவர் பாடிய காட்டே காட்டே (காற்றே காற்றே..) எனும் பாடல் இவரைப் பலரறியச் செய்தது.
# கார்தோய்

**கார்தோய்** (Hardoi, இந்தி: हरदोई உருது: ہردوئی) நகரம் ஒரு நகராட்சி ஆகும். இது இந்தியாவின் உத்திரப் பிரதேசம் மாநிலத்தில் அமைந்துள்ளது. இது கார்தோய் மாவட்டத்தின் தலைநகர் ஆகும்.
# கார்தோய்

## அமைவிடம்

இந்நகரின் அமைவிடம் . ஆகும்.
# கார்தோய்

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின் படி இந்நகரின் மொத்த மக்கட்தொகை 1,70,314 ஆகும். இதில் 54% பேர் ஆண்கள், 46% பேர் பெண்கள். சராசரிக் கல்வியறிவு 68.89% ஆகும். இந்நகரின் மக்கட்தொகையில் 13% பேர் ஆறு வயதிற்கும் குறைவான வயதுடைய குழந்தைகள்.
# உறுதிபார்த்தல்

**உறுதிபார்த்தல்** என்பது இந்து சமய திருமணங்களில் நடத்தப்படும் முதல் சடங்காகும். வயதுக்கு வந்த ஓர் ஆணுக்கும் ஒரு பெண்ணுக்கும்
நடக்கப் போகும் திருமணத்திற்கு மணமகன் மற்றும் மணமகள் வீட்டார்களும், அவர்களின் உறவினர்களும் சம்மதம் தெரிவித்த பிறகு, அதனை உறுதி செய்ய தாம்பூலத்தினை (வெற்றிலை, பாக்கு, பூ போன்ற மங்கலப் பொருட்களை) மாற்றிக் கொள்கின்றனர். இவ்வாறு தாம்பூலத்தினை மாற்றி நிச்சயம் செய்து கொள்வதால் இந்த சடங்கிற்கு நிச்சய தாம்பூலம் என்ற பெயருமுண்டு. இந்த சடங்கிற்குப் பிறகு அந்தப் பெண் மணமகளாக ஊராருக்கு அறிவிக்கப்படுகிறார்.
# உறுதிபார்த்தல்

## வேறு பெயர்கள்

இந்த உறுதிபார்த்தல் சடங்கிற்கு எண்ணற்ற பெயர்கள் வழக்கில் உள்ளன.  
- உறுதிபார்த்தல்
- திருமண உறுதிபார்த்தல்
- உறுதிசெய்தல் (திருநெல்வேலி வட்டார வழக்கு)
- நிச்சயதார்த்தம்
- நிச்சய தாம்பூலம்
- பரிசம் போடுதல்  
முதன்முதலாக மணப்பெண்ணும் மணமகனும் சந்திக்கும் நிகழ்வுக்குப் பிறகு, உறுதிபார்த்தல் என்னும் இச்சடங்கு நடைபெறும்.
# உறுதிபார்த்தல்

## சடங்கின் நிகழ்வுகள்

- இருவீட்டாரும் திருமணத்திற்கு சம்மதம் தெரிவித்து தட்டு (தாம்பூலம்) மாற்றிக்கொள்ளுதல்
- தட்டில் வாழைப்பழம், மஞ்சள், தேங்காய், வெற்றிலை, பாக்கு, நவதானியங்களும் நாணயங்களும் கொண்ட மஞ்சள் தடவிய முடிப்பு, பூ, சந்தனம், குங்குமம் உள்ளிட்ட மங்களப் பொருட்கள்
- மணப்பெண்ணிற்கு மணமகன் வீட்டில் இருக்கும் பெரிய குடும்பத்தலைவி பூ,பொட்டு போன்றவற்றை வைத்தல்
- மணப்பெண் வீட்டில் மணமகன் மற்றும் அவரது நெருங்கிய உறவினர்கள் உணவு எடுத்துக்கொள்ளுதல்
- மணமகன் வீட்டில் மணப்பெண் மற்றும் அவரது நெருங்கிய உறவினர்கள் உணவு எடுத்துக்கொள்ளுதல்
- மணமகன் வீட்டில் மணமகள் குத்துவிளக்கு ஏற்றுதல்
- சந்தனம், குங்குமம், பூ போன்றவற்றை மனமகளுக்கு, மணமகன் வீட்டிலுள்ளோர் வைத்து விடுதல்  
- பத்மா அம்மையாருக்கும் பெருமாளுக்கும் திருமண உறுதிசெய்தல்
# குத்தூசி குருசாமி

**குத்தூசி குருசாமி** (*Kuthoosi Gurusamy*) என அழைக்கப்படும் **சா. குருசாமி** (23 ஏப்ரல் 1906 – 11 அக்டோபர் 1965), விடுதலை இதழில், குத்தூசி என்ற புனைபெயரில் பல அறிவார்ந்த கூர்மையான கட்டுரைகளை எழுதி வந்ததோடு, அவ்விதழுக்கும் குடிஅரசு இதழுக்கும் திருத்திய தமிழ் எழுத்துவடிவத்தையும் அறிமுகப்படுத்தினார். 1927 முதல் 1965 வரை பெரியார் ஈ. வே. ராவின் சுயமரியாதை இயக்கத்தில் முன்னணியிலிருந்து செயல்பட்டார்.
# குத்தூசி குருசாமி

## தொடக்க வாழ்க்கை

தஞ்சாவூர் மாவட்டம் குருவிக்கரம்பையில் சைவக் குடும்பத்தில் சாமிநாதன், குப்பு அம்மையார் ஆகியோருக்கு மகனாகப் பிறந்தார். (இவர் தங்கை காந்தம்மா பின்னாளில் சென்னைப் பல்கலைக்கழகத்தின் துணைவேந்தரான நெ. து. சுந்தரவடிவேலுவைத் திருமணம் செய்தார். குத்தூசி , அறிவுப்பாதை (வார இதழ்), ஆகிய இதழ்களை நிறுவி அவற்றின் ஆசிரியராக இருந்தார்.  
புதுவை முரசு, திராவிடன், பகுத்தறிவு ஆகிய இதழ்களில் பல கட்டுரைகள் எழுதியுள்ளார்.  
=
# நிகோபார் மாவட்டம்

**நிகோபார் மாவட்டம்**, இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. இதன் தலைமையகம் கார் நிகோபார் நகரத்தில் உள்ளது. இதன் பரப்பளவு 1841 சதுர கி.மீ . இந்த மாவட்டத்தை துணை ஆணையர் ஆள்வார். இந்திய அளவில், மிகக் குறைந்த மக்கள் தொகையைக் கொண்ட மாவட்டங்களில் இதுவும் ஒன்று  
அந்தமான் மாவட்டத்திலிருந்து பிரிக்கப்பட்டு ஆகஸ்டு 1, 1974 அன்று உருவாக்கப்பட்டது.. இங்கு முப்பத்து ஆறாயிரத்திற்கும் அதிகமான மக்கள் வசிக்கின்றனர்
# நிகோபார் மாவட்டம்

## இவற்றையும் காண்க

- வடக்கு மற்றும் மத்திய அந்தமான் மாவட்டம்
- தெற்கு அந்தமான் மாவட்டம்
- பெரிய நிக்கோபார் தீவு வளர்ச்சித் திட்டம்
# சாகித் பகத் சிங் நகர் மாவட்டம்

**சாகித் பகத் சிங் நகர் மாவட்டம்** (Shahid Bhagat Singh Nagar district) முன்பு *நவான்ஷாகர்* மாவட்டம் (Nawanshahr district) என்று அழைக்கப்பட்டது. இது இந்தியாவின் பஞ்சாப் மாநிலத்தில் அமைந்துள்ளது. இதன் தலைமையிட நகரம் நவான்சகர் ஆகும். இம்மாவட்டத்தில் மூன்று சட்டமன்றத் தொகுதிகள் அடங்கியுள்ளன. இவை *அனந்த்புர்* மக்களவைத் தொகுதியின் கீழ் வகைப்படுத்தப்பட்டுள்ளது. 2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டம் பஞ்சாபின் மூன்றாவது குறைவான மக்கட்தொகை கொண்ட மாவட்டமாகும்.
# சாகித் பகத் சிங் நகர் மாவட்டம்

## அமைவிடம்

இம்மாவட்டத்தின் அமைவிடம் . ஆகும். இதன் பரப்பளவு 1,258 சதுர கிலோமீட்டர்கள் ஆகும்.
# சாகித் பகத் சிங் நகர் மாவட்டம்

## மக்கட்தொகை

2001 ஆம் ஆண்டின் கணக்கின்படி,
- மொத்த மக்கட்தொகை 5,87,468
- ஆண்கள் 3,06,902
- பெண்கள் 2,80,566
- மக்கள் அடத்தி சதுர கிலோமீட்டருக்கு 439 பேர்கள்
- மக்கட்தொகை பெருக்கம் (1991-2001) 10.43%
# மோகா

*மோகா* (Moga) நகரம் இந்தியாவின் பஞ்சாப் மாநிலத்தில் அமைந்துள்ளது. இந்நகரம் மோகா மாவட்டத்தின் தலைநகரம் ஆகும். இந்நகரம் தேசிய நெடுஞ்சாலை 95-ன் அருகில் அமைந்துள்ளது.
# மோகா

## அமைவிடம்

இந்நகரின் அமைவிடம் . ஆகும். இந்நகரானது கடல் மட்டத்திலிருந்து 217 மீட்டர்கள் உயரத்தில் அமைந்துள்ளது.
# மோகா

## மக்கட்தொகை

2011 ஆம் ஆண்டின் மக்கட்தொகைக் கணக்கெடுப்பின்படி இம்மாவட்டத்தின் மக்கட்தொகை 1,59,897 ஆகும். இதில் ஆண்கள் 84,808 பெண்கள் 75,089 ஆவர். இந்நகரின் கல்வியறிவு 81.42% ஆகும்.
# விக்கித்திட்டம் சென்னையின் கீழுள்ள கட்டுரைகளை சிறந்த கட்டுரை, மேம்படுத்த வேண்டியவை, குறுங்கட்டுரை என பகுப்புகளாக பிரிக்க வேண்டும்.

=== முதல் இலக்கு ===
* சென்னை மாவட்டம் கட்டுரையை செம்மைப்படுத்த வேண்டும்.
* சென்னை சம்பந்தப்பட்ட குறுங்கட்டுரைகளை குறைந்தது 2500 பைட்டுக்களையாவது தாண்டவைத்தல்.  
=== இரண்டாம் இலக்கு ===
* பல கட்டுரைகளை முதற்பக்கத்தில் இடம்பெறவும் சிறப்புக்கட்டுரைகளாக ஆக்கவும் முன்நின்று முயற்சித்தல்
* சென்னையோடு சம்பந்தப்பட்ட துணை வலைவாசல்களை உருவாக்கல்.  
=== பெரும் இலக்கு ===
விக்கிப்பீடியாவில் உள்ளது போன்று பிற விக்கிமீடியத் திட்டங்களிலும் சென்னைத் துறையை மேம்படுத்தல். |  |
| <div>  
==நிறைவுற்றவை==
# விக்கிப்பீடியா:விக்கித்திட்டம் சென்னை/வார்ப்புருக்கள்

## பயனர் வார்ப்புரு

திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடலாம். அது கீழ்கண்டவாறு தோற்றமளிக்கும்.  
விக்கித்திட்டம் சென்னை தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
சென்னை தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  
சென்னை தொடர்பான கட்டுரைகளை தொடங்கும்/ மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.
# வார்ப்புரு:விக்கித்திட்டம் சென்னை

| **** என்னும் கட்டுரை சென்னை தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் சென்னை** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# வார்ப்புரு:விக்கித்திட்டம் சென்னை/பயனர் அழைப்பு

<div>  
**வணக்கம்**, ****!  
- தமிழ் விக்கிப்பீடியாவில் சென்னை குறித்தான கட்டுரைகளை தாங்கள் எழுதுவதற்கும், மேம்படுத்துவதற்கும் என் நன்றியையும் மகிழ்ச்சியையும் தெரிவித்துக் கொள்கிறேன்.
-
- தமிழ் விக்கிப்பீடியாவில் சென்னை தொடர்பான கட்டுரைகளை வளர்த்தெடுக்க ஓர் அரிய திட்டம் ஒன்று உருவாக்கப்பட்டுள்ளது.
-
- இத்திட்டத்தில் இணைந்து சென்னை துறையில் பிரகாசிக்க தங்களை அன்புடன் அழைக்கிறேன்.
-
- நீங்கள் இத்திட்டத்தை வளர்த்தெடுக்க பெரிதும் உதவுவீரகள் என நம்புகிறேன், ஆகவே இத்திட்டதிற்காக முன்னின்று உழைத்துச் செயற்பட உங்களை வேண்டுகிறேன்.
-
- பங்காற்றும் வழிகளைப்பற்றி அறிய இப் பக்கத்தில் உள்ள பங்காற்றும் வழிகளில் உள்ள விடங்களைப் பற்றி வாசித்து பங்களிக்கும் முறைகளைப்பற்றி அறிந்துகொள்ளுங்கள்.  
</div>
<noinclude>  
</noinclude>
# பரித்கோட் மாவட்டம்

**பாரிட்கோட் மாவட்டம்** (Faridkot district, பஞ்சாபி: ਫਰੀਦਕੋਟ) இந்தியாவின் பஞ்சாப் மாநிலத்தில் அமைந்துள்ளது. இம்மாவட்டத்தின் மொத்தப் பரப்பளவு 1,469 சதுர கிலோமீட்டர்கள் ஆகும்.
# பரித்கோட் மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணெக்கடுப்பின்படி இம்மாவட்டத்தின் மொத்த மக்கட்தொகை 6,18,808 ஆகும். இது சாலமன் தீவுகளின் மக்கட்தொகைக்குச் சமம் ஆகும். மக்கள் அடத்தி சதுர கிலோமீட்டருக்கு 424 பேர்கள் ஆகும் . மக்கட்தொகை வளர்ச்சி (2001-2011) 12.18% ஆகும் . ஆண் பெண் விகிதம் 1000 ஆண்களுக்கு 889 பெண்கள் ஆகும் . இம்மாவட்டத்தின் கல்வியறிவு 70.6% ஆகும் .
# பட்டிண்டா மாவட்டம்

**பட்டிண்டா மாவட்டம்** (Bathinda district) இந்தியாவின் பஞ்சாப் மாநிலத்தில் அமைந்துள்ளது. இம்மாவட்டத்தின் மொத்தப் பரப்பளவு 3,344 சதுர கிலோமீட்டர்கள் ஆகும். இம்மாவட்டத்தின் எல்லைகளாக, வடக்கே பரித்கோட் மாவட்டமும் மோகா மாவட்டமும், மேற்கே முக்த்சர் சாகிப் மாவட்டமும், கிழக்கே பர்னாலா மாவட்டமும் மான்சா மாவட்டமும், தெற்கே அரியானாவும் உள்ளன.
# பட்டிண்டா மாவட்டம்

## மக்கட்தொகை

2011 ஆம் ஆண்டின் மக்கட்தொகைக் கணெக்கடுப்பின்படி இம்மாவட்டத்தின் மொத்த மக்கட்தொகை 13,88,859 ஆகும். இது சுவாசிலாந்து நாட்டின் மக்கட்தொகைக்குச் சமம் ஆகும். மக்கள் அடத்தி சதுர கிலோமீட்டருக்கு 414 பேர்கள் ஆகும். மக்கட்தொகை வளர்ச்சி (2001-2011) 17.37% ஆகும். ஆண் பெண் விகிதம் 1000 ஆண்களுக்கு 865 பெண்கள் ஆகும். இம்மாவட்டத்தின் கல்வியறிவு 69.6% ஆகும்.
# பரித்கோட்

**பரித்கோட்** *(Faridkot)* இந்தியாவின் பஞ்சாப் மாநிலத்திலுள்ள ஓர் அரசு மற்றும் வரலாற்று சிறப்பு மிக்க நகராட்சி ஆகும். இந்நகரம் பரித்கோட் மாவட்டத்தின் தலைநகரமுமாகும். பட்டிண்டா மற்றும் மான்சா மாவட்டங்களை உள்ளடக்கிய பரித்கோட்டை தலைநகரமாக கொண்டு பரித்கோட் கோட்டம் நிறுவப்பட்டது.இம்மாவட்டத்தின் மொத்தப் பரப்பளவு 1,475.70 சதுர கிலோமீட்டர்கள் ஆகும். இம்மாவட்டத்தில் 8 தாலுகாகளும் 9 உப தாலுகாகளும் உள்ளன.
# பரித்கோட்

## பெயர்க்காரணம்

13 ஆம் நூற்றாண்டின் புகழ்பெற்ற சூஃபி துறவியான பாபா பரித்தின் நினைவாக இந்த நகரம் பரித்கோட் எனப் பெயரிடப்பட்டுள்ளது. அவருடைய சன்னதி பாக்கித்தானின் பாக்பட்டானில் அமைந்துள்ளது. பரித்கோட் நகரம் இந்த நூற்றாண்டில் மொகல்கார் என்ற பெயரில் ராசத்தானின் மன்னர் மொகல்சியால் நிறுவப்பட்டது. இவர் ராசத்தானின் அனுமன்கார் நகரின் தலைவரான ராச் முஞ்சின் பெயரன் ஆவார். பாபா பரித் மொகல்கார் நகரத்திற்கு பார்வையிட வந்ததற்குப் பின்னர் அந்த நகரின் பெயரை பரித்கோட் என்று பெயர் மாற்றினார் என்பதாக ஒரு பிரபலமான நாட்டுப்புறக் கதை கூறுகிறது. . மொகல்சியின் மகன் செயிர்சி மற்றும் வையிர்சு ஆட்சிக்காலத்திலிருந்து இந்நகரம் தலைநகராக இருந்து வருகிறது.